


# IV НАУЧНА КОНФЕРЕНЦИЈА

**''САВРЕМЕНИ ИЗАЗОВИ БЕЗБЈЕДНОСТИ''**

ФАКУЛТЕТ БЕЗБЈЕДНОСНИХ НАУКА УНИВЕРЗИТЕТА У БАЊОЈ ЛУЦИ

-УПУТСТВО АУТОРИМА-



# Аутори приликом писања радова за IV научну конференцију под називом ''Савремени изазови и пријетње безбједности'' треба да уважавају сљедећа правила:

**I ТЕХНИЧКА УРЕЂЕНОСТ РАДА**


* Рад мора бити сачињен у *Microsoft Wordu*, ћириличким писмом, фонтом *Times New Roman*, величине 12 pt, једноструки проред, додатни проред изнад и испод поднаслова и између пасуса, маргине 2, цм (горња и доња) и 1 цм са стране.
* Рукописи, по правилу, не треба да буду дужи од 30.000 словних мјеста, са размацима.
* Научни радови морају да садрже: име и презиме аутора, назив и сједиште установе у којој ради, наслов рада, сажетак (апстракт) с основним налазима рада (обима до 150 ријечи), кључне ријечи (четири до шест), излагање суштине рада, закључак (до једне стране) и листу референци, те наслов рада. Саставни дијелови сажетка (апстракта) су: циљ истраживања, коришћени методи, резултати и кратак закључак.
* У уводу рада морају бити јасно наведени предмет, циљ и структура рада.
* Структура рада требала би да садржи сљедеће цјелине:
* Радови у којима се износе налази емпиријског истраживања: увод, методолошки оквир, истраживања, резултати и дискусија, закључак.
* Теоријски радови: увод, главни дио структуриран у најмање два поглавља и закључак.
* Наслов рада: 12 pt, bold, централно равнање (alignment centered), велика слова.
* Име аутора/коаутора: 11 pt, централно равнање (*alignment centered*).
* Институције: централно равнање (*alignment centered*), навести испод имена аутора.
* Поред имена аутора навести име аутора за кореспондецију, афилијацију и е-маил адресу у првој фус ноти у тексту (нпр. Др Марко Марковић је доцент на Факултету

Универзитета у Бањој Луци. Е-маил: xmakrovicmx@gmail.com).

* Апстракт и кључне ријечи: 11pt. потпуно равнање (*Alignment justified*).
* Текст рада: 12 pt, потпуно равнање (alignment justified), називи цјелина великим словима без редног броја *(Alignment centered*), називи подцјелина малим словима без редног броја *italic,* централно равнање*.*

Литература: 11 pt, без редног броја испред; референтни извори се наводе према абецедном реду.

* Наслови слика: *11 p, italic,* центрирано испод слике.
* Наслови табела: *11 p, italic,* центрирано изнад табеле.
* Табеле и графички прикази треба да буду урађени у Microsoft Wordu. Свака табела и графикон треба да буду означени бројем и да имају одговарајући наслов (нпр: Табела 1, Графикон 1). Наслов и назив табеле и графикона стављају се изнад табеле и графичког приказа, док се извор наводи испод, уређен по правилима цитирања часописа.




* Једначине се пишу у одговарајућем графичком едитору за једначине (Microsoft Equation, MathType и други) и постављају се на почетак реда. На десном рубу реда, у истом реду у којем је написана једначина, у угластој загради треба назначити њен број, почевши од броја 1.
* Фотографије (слике) морају бити припремљене за црно-бијелу штампу, тј. ако је изворна слика у бојама које се у црно-бијелој штампи не разликују, боје се морају замијенити „растером“ тј. различитим графичким знаковима које је потребно објаснити у легенди. У слике се уноси само најнужнији текст потребан за разумијевање, као што су мјерне варијабле с њиховим димензијама, кратко објашњење на кривуљама и слично. Остало се наводи у легенди испод слике. Максимална величина слике је 13 cm x 17 cm.
* У листи референци, наводе се библиографске референце, као што су књиге, чланци и остали извори, као што су документи, закони, новински чланци, коришћене интернет адресе и сл. Референце се исписују азбучним редом у складу са предвиђеним стандардима.
* За радове који се не пишу на енглеском језику потребно је (приликом пријаве рада) на енглеском језику доставити сљедеће: име и презиме аутора, назив и сједиште установе у којој ради, наслов рада, сажетак (апстракт) с основним налазима рада (обима до 150 ријечи), кључне ријечи (четири до шест), име аутора за кореспондецију, афилијацију и е-маил адресу у фус ноти у тексту.

# II ПРАВИЛА ЦИТИРАЊА

* У зборнику радова *IV научне конференције под називом: ''Савремени изазови и пријетње безбједности''* користи се стил цитирања-**АПА стандард** (Publication Manual of the American Psychological Association). Цитирање аутора се врши у тексту, без подножних напомена. С тим у вези аутори су дужни уважавати сљедећа правила цитирања:

# ЦИТИРАЊЕ У ТЕКСТУ

* Књиге, чланци и дисертације се наводе на сљедећи начин: Када је у питању један аутор чији се дио књиге, чланка или дисертације цитира у загради се наводи презиме аутора, година издања књиге и број странице (Водинелић, 1996: 23), а уколико је у питању парафразирање или резимирање дијела текста аутора није неопходно наводити број странице (Водинелић, 1996). Уколико је у питању страни аутор, презиме се наводи у изворном облику на страном језику (Roxin, 1963: 148).
* Цитирање два коаутора рада, у загради навести презиме оба коаутора и годину издања (Grellier & Goerke, 2006) или (Grellier и Goerke 2006) су навели,…



* Цитирање три, или више коаутора рада, наводи се презиме првог коаутора и латинска скраћеница *et al.* (Rachal *et al.*, 2007).
* Цитирање шест или више коаутора рада, у загради навести презиме првог коаутора и латинска скраћеница *et al.* (Papaharalabos *et al.*, 2007).
* Уколико се цитира више радова истог аутора, било књига или чланака, а уколико аутор има више објављених радова исте године који се цитирају, уз годину се додају латинична слова a, b, c, d, итд, послије чега слиједи само број стране (Лазаревић, 2000б: 67).
* Уколико се наводи више радова различитих аутора у истој загради потребно их је раздвојити тачком са запетом (Шикман, 2011; Мијлковић, 2012). У том случају радове поредати хронолошки према години када су објављени, почев од (нај)старијег издања.
* Секундарно цитирање се врши на сљедећи начин: (Вуковић, цитирано према Крстић, 2004: 110).
* Правни прописи се цитирају на сљедећи начин: (Кривични законик Републике Српске, *Службени гласник Републике Српске,* 2017).
* Ако се исти пропис цитира више пута, први пут се цитира са додатком устаљене скраћенице прописа на сљедећи начин: (Кривични законик Републике Српске – КЗ, *Службени гласник Републике Српске,* 64/2017, 104/2018, 15/2021 и 89/2021) док се у сваком наредном цитирању наводи само скраћеница прописа на сљедећи начин: (КЗ, *Службени гласник Републике Српске,* 64/2017, 104/2018, 15/2021 и 89/2021).
* Цитирање докумената и извјештаја у тексту се врши на сљедећи начин: (прво цитирање: Министарство унутрашњих послова Републике Српске [МУП РС] 2012), наредно цитирање (МУП РС, 2012).
* Цитирање новинских чланака у тексту се врши на сљедећи начин: (Независне новине (2017, 7. Октобар)).

# НАВОЂЕЊЕ ЛИТЕРАТУРЕ (на крају чланка)

* **Књиге:** Презиме, Прво слово имена аутора. Прво слово средњег имена. (Година издања). *Наслов књиге (курзивом)*. Назив издавача.


Примјер:

Игњатовић, Ђ. (1998). *Криминологија.* Номос.

* **Поглавља у књизи:** Презиме, Прво слово имена аутора. Прво слово средњег имена. (Година издања). Наслов поглавља. У: прво слово имена (уредника) Презиме (уредника), (скраћена ознака уредништва). *Наслов књиге (курзивом)*, (број издања, број прве и последње стране поглавља). Назив издавача.

Примјер:

Emerson, L, & Manalo, E. (2007). Essays. In L. Emerson (Ed.), *Writing guidelines for education students* (2nd ed, pp. 42-49). Thomson.



* **Радови у часописима:** Презиме, Прво слово имена аутора. Средње слово имена аутора. (Година издања). Нназив рада. *Назив часописа (курзивом)*, *годиште*(број), број прве и последње стране радa. ДОИ уколико је доступан.

Примјер са годиштем и бројем издања:

Милашиновић, С. (2008). Суштина и узроци друштвених конфликата. *Наука, безбедност, полиција*, *13*(1), 55-77.

Примјер само са годиштем, без броја издања:

Strobl, R, Klemm, J, & Wurtz, S. (2005). Preventing Hate Crime: Experiences from two East-German Towns. *British Journal of Criminology, 45*, 634-646.

**Докторске дисертације:** Презиме, Прво слово имена аутора. Прво слово средњег имена. (Година издања). *Наслов дисертације (курзивом)* [Докторска дисертација, Назив универзитета]. УРЛ уколико је доступан.

Примјер:

Липовац, М. (2016). *Национална безбедност Републике Србије у регионалном безбедносном поткомплексу Западни Балкан* [Докторска дисертација, Факултет безбедности Универзитета у Београду].

# Документа преузета са интернета: Цитирање текстова с интернета треба да садржи сљедеће: Власник веб странице (Година објављивања). *Наслов цитираног текста* (online). Датум преузимања, са (адреса интернет странице).

Примјер:


Републички завод за статистику Републике Српске. (2009). *Статистички годишњак Републике Српске.* Retrieved March 2, 2010, from

<http://www.rzs.rs.ba/Publikacije/Godisnjak/2009/Godisnjak2009_Yearbook2009.pdf>.

* **Правни прописи:** Пун назив прописа (АКРОНИМ), скраћена ознака члана, става и тачке прописа (чл., ст., тач.), *Назив гласила курзивом,* број и година објављивања.

Примјер:

Закон о општем управном поступку (ЗУП), чл. 8, ст. 2, *Службени гласник РС*, бр. 13/02.



* Навођење **судских одлука** треба да садржи што потпуније податке (врста и број одлуке, датум када је донесена, публикација у којој је евентуално објављена).
* **Саопштења са научних скупова:** Презиме, Прво слово имена аутора. Прво слово средњег имена. (Година у загради). Наслов рада. У Прво слово имена уредника Презиме (Ур.), *Назив конференције курзивом* (број прве и последње стране саопштења у књизи апстраката или зборнику радова). Назив издавача. ДОИ или УРЛ

Примјер:

Stănilă, L. M. (2018). Artificial intelligence: A challenge for criminal law. In D. Simović (Ed.), *International scientific conference ”Archibald Reiss Days“*, (Vol. 1, pp. 158–168). Academy of Criminalistic and Police Studies.


* **Чланци из новина:** Презиме, Прво слово имена аутора. Прво слово средњег имена. (Година, датум издавања). *Назив новина (курзивом)*, годиште(број), број стране у тексту, или Датум преузимања са (адреса интернет странице). УРЛ интернет странице новина (у случају интернет издања).

Примјер:

Davidov-Kesar, D. (2019, February 3). Duvan svake godine odnese 15.000 života u Srbiji. Politika. 116. http://www.politika.rs/scc/clanak/421887/Duvan-svake-govine-odnese-15-000-zivota -u-Srbiji

# Поред наведеног, аутори треба да уважавају и сљедеће напомене:

* + Инострана имена транскрибују се на ћирилици на српском језику како се изговарају, а приликом првог помињања у тексту њихово презиме наводи се у загради у изворном облику на страном језику курзивом, нпр: Годме (*Gaudemet*) или Шенке *(Schönke).*
  + Члан, став и тачка прописа означава се скраћеницама чл, ст. и тач, а иза последњег броја не ставља се тачка (нпр. ЗКП, чл. 5, ст. 2, тач. 3 или КЗ, чл. 5, 6, 9 и 10 или ЗПС, чл. 4-12, итд).
  + Латинске и друге стране ријечи, интернет адресе и сл. пишу се курзивом.
  + Сви цитирани извори у тексту рада треба да се налазе у попису литературе.
  + Извори који нису кориштени у раду не треба да се налазе у попису литературе.
  + Када од истог аутора наводимо више радова, критеријум поретка је година издања (прво се наводе раније издати радови па новији).



* + Ако се уз име аутора налази и коаутор, радови у коауторству се наводе иза ауторских.
  + Ако рад нема аутора, наслов дјела или институција којој се приписује ауторство заузимају мјесто аутора, односно прво мјесто.
  + Приликом писања рада потребно је правилно користитити интелектуалну својину других аутора. Плагирање, односно преузимање туђих идеја, ријечи или других облика креативног израза без навођења аутора представља грубо кршење научне и издавачке етике. Плагирање представља кршење ауторских права, што је законом кажњиво.